Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 797/12/8802	Košice I, 16.4.2013
EEČ : 2-63-90-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 30.11.2012 v čase okolo 12.15 hod. v Košiciach na ul. Hroncovej viedol po parkovisku osobné motorové vozidlo zn. Škoda Fábia, EVČ: KE XXXXX, kde z dôvodu nevenovania sa plne vedeniu vozidla a nesledovania situácie v cestnej premávke narazil prednou pravou časťou vozidla do chodca XXXXX, ktorý v tom čase prechádzal po parkovisku a ktorý pri nehode utrpel ľahké zranenie, a to neúplnú zlomeninu vonkajšieho členka vľavo s dobou liečenia 21 dní,

- dopravnú nehodu nahlásil v poisťovni Allianz -Slovenská poisťovňa, a.s., kde je vozidlo povinne zmluvne poistené, v ktorej si poškodený uplatní náhradu spôsobenej škody z titulu bolestného a  obvinený mu zároveň dňa 27.3.2013 uhradil materiálnu škodu vo výške 500,-€, ktorú poškodený požadoval,

- dňa 27.3.2013 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 150,-€, z ktorej 50% je určených pre Spoločnosť detskej onkológie, XXXXX, č. ú. 5218946-512/0200 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-379/DI-KE-2012.
dňa 30.11.2012 v čase okolo 12.15 hod. v Košiciach na ul. Hroncovej viedol po parkovisku osobné motorové vozidlo zn. Škoda Fábia, EVČ: KE XXXXX, kde z dôvodu nevenovania sa plne vedeniu vozidla a nesledovania situácie v cestnej premávke narazil prednou pravou časťou vozidla do chodca XXXXX, ktorý v tom čase prechádzal po parkovisku a ktorý pri nehode utrpel ľahké zranenie, a to neúplnú zlomeninu vonkajšieho členka vľavo s dobou liečenia 21 dní

Odôvodnenie: 
	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-379/DI-KE-2012 zo dňa 16.12.2012 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodený dňa 27.3.2013 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodený uplatní náhradu spôsobenej škody z titulu bolestného. Zároveň obvinený uhradil materiálnu škodu vo výške 500,-€, ktorú od neho poškodený požadoval a poškodenému sa ospravedlnil.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Zo spáchania skutku je obvinený jednoznačne usvedčovaný výpoveďou samotného poškodeného, svedkyne nehody a taktiež závermi znaleckého posudku z odboru cestnej dopravy, z ktorého vyplýva, že príčinou vzniku dopravnej nehody bolo nevenovanie sa plne vedeniu vozidla a nesledovanie situácie v cestnej premávke obvineným.
	Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 150,- €, z ktorej 50% je určených pre Spoločnosť detskej onkológie, XXXXX, č. ú. 5218946-512/0200 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	Obvinený a poškodený s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, je zamestnaný ako obchodný zástupca v spol. XXXXX s.r.o., XXXXX, pričom zo zamestnania je hodnotený veľmi kladne a na jeho osobné a majetkové pomery som dospela k záveru, že takýto spôsob rozhodnutia je dostačujúci .

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Redayova
prokurátorka